Han var søn af smedemester Nicolai Jensen i København. Niels Peter Jensen mistede som barn synet og var dermed udset til et liv i elendighed og fattigdom. Han fik en smule undervisning af sin mor, men i [[1811]] blev der ved det private selskab [[Kædeordenen]]s virksomhed oprettet en undervisningsanstalt for blinde. Niels Peter Jensen blev optaget på skolen. Her bemærkedes hans anlæg for [[musik]], og han blev bl.a. af [[kapelmusikerne]] [[Philip Seydler]] og [[Peter Christian Bruun]] uddannet til en fortrinlig fløjtespiller. [[Friedrich Kuhlau]], der interesserede sig meget for ham, gav ham en grundig undervisning i [[musikteori]], og [[August Wilhelm Hartmann|A.W. Hartmann]] ([[J.P.E. Hartmann]]s far) lærte ham at spille orgel.
Personbillede_savnes Musik Historie